Nr. Inreg.70/18.12.2025

**CAIET DE SARCINI**

**pentru: ACHIZIȚIA DE SERVICII ERP + INTEGRARE SOFTWARE DE GESTIUNE WMS)**

**COD CPV: 48000000-8 Pachete software şi sisteme informatice**

în cadrul **proiectului**: **”INVESTIȚII ÎN TEHNOLOGII DIGITALE- SISTEM DE MANAGEMENT PENTRU DEPOZIT- WMS ”**

PET FACTORY SRL beneficiază de asistență financiară, acordată prin Programul Planul Național de Redresare și Reziliență(PNRR), Pilonul III. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (imm-uri), Componenta C9. suport pentru sectorul privat, cercetare, dezvoltare și inovare, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor, Schema de ajutor de minimis DIGITALIZAREA IMM-URILOR - GRANT DE PÂNĂ LA 100.000 EURO PE ÎNTREPRINDERE CARE SĂ SPRIJINE IMM-URILE ÎN ADOPTAREA TEHNOLOGIILOR DIGITALE, în baza Contractului de finantare nr. 42.1/I3/C9 semnat în data de 04.04.2025

Prin aceasta achizitie, societatea PET FACTORY SRL, în calitate de **Beneficiar Real**, doreşte să atribuie un contract de furnizare având ca obiect: achizitie licență software care contribuie la atingerea rezultatelor de gestiune WMS vizate prin proiect:

**Cod CPV**: 48000000-8 Pachete software şi sisteme informatice integrate tip ERP.

**Valoare estimată achiziția de servicii ERP + integrare software de gestiune WMS**, în cadrul proiectului cu titlul : **”INVESTIȚII ÎN TEHNOLOGII DIGITALE- SISTEM DE MANAGEMENT PENTRU DEPOZIT-WMS”**: **20.408,52** lei fără TVA

ERP, adică Planificarea Resurselor Întreprinderii, este un sistem software care ajută companiile să-și integreze și să-și gestioneze diferitele procese de afaceri. Acest sistem include funcții variate, cum ar fi ERP contabilitate și financiar, resurse umane, producție, managementul lanțului de aprovizionare și gestionarea relațiilor cu clienții, toate într-o singură platformă. Scopul principal al ERP-ului este să centralizeze informațiile și să îmbunătățească eficiența operațională a organizațiilor, oferind date actualizate în timp real pentru a sprijini luarea deciziilor mai bine informate.

Aspecte cheie ale ERP-ului includ:

Integrare: ERP-ul aduce împreună diferite procese și departamente ale unei organizații într-un singur sistem, facilitând schimbul de informații și reducând riscurile de duplicare sau erori;

Automatizare: automatizează sarcinile și procesele repetitive, ceea ce îmbunătățește eficiența operațională și reduce sarcinile administrative;

Date în timp real: oferă o imagine de ansamblu în timp real asupra activităților de afaceri, ajutând la luarea deciziilor bazate pe informații actualizate;

Scalabilitate: permite adăugarea de noi funcții pe măsură ce compania se dezvoltă sau își schimbă nevoile, datorită arhitecturii modulare;

Raportare și analiză: asigură instrumente avansate pentru raportare și analiză, facilitând monitorizarea performanței și identificarea tendințelor.

Inițial conceput pentru a optimiza fabricarea produselor, ERP a ajuns să integreze toate departamentele și funcțiile unei întreprinderi într-un singur sistem computerizat. Acesta era capabil să gestioneze o mare varietate de operațiuni și funcții, transformându-se astfel într-un instrument esențial pentru orice afacere.

Are loc integrarea planificării producției cu resursele umane, echipamentele și resursele financiare.

Conceptele MRP și MRP II au evoluat în sisteme ERP complete, care integrau toate funcțiile esențiale ale unei organizații, nu doar producția. Aceste sisteme au început să includă și funcționalități de contabilitate, resurse umane, gestionarea relațiilor cu clienții ș.a. Se trece treptat la integrarea completă a departamentelor și proceselor, suport pentru decizii bazate pe date centralizate, acces la informații în timp real.

Sisteme ERP în anii 2000: cloud, mobilitate, AI

Cu avansul tehnologic și creșterea popularității internetului, multe companii au început să adopte soluții ERP bazate pe cloud, care oferă flexibilitate și accesibilitate îmbunătățite. Acestea asigură acces remote, scalabilitate, actualizări automate, reducerea costurilor de infrastructură IT.

Evoluția continuă a tehnologiei a dus la integrarea funcționalităților de inteligență artificială, machine learning și big data în sistemele ERP, care oferă analize predictive și automatizare avansată. În prezent, sistemele ERP oferă analize avansate, automatizare bazată pe AI, integrarea cu IoT (Internet of Things), soluții personalizate pentru diferite industrii.

Un sistem ERP (Enterprise Resource Planning) este un software complex, conceput pentru a integra toate procesele de business ale unei organizații într-un singur sistem unificat. De la contabilitate până la HCM (Human Capital Management), gestionarea stocurilor și relația cu clienții, o aplicație ERP acoperă toate aceste funcții. Astfel, eficientizează fluxurile de lucru și gestionează resursele companiei într-un mod mai eficient și centralizat.

Un alt aspect important de reținut este că un sistem ERP nu este doar un program de contabilitate. Deși contabilitatea este o componentă esențială a oricărui software ERP, acesta oferă mult mai mult. Este un instrument integrat de management al afacerii care acoperă o gamă largă de funcții și procese, ajutând organizațiile să gestioneze eficient resursele și să îmbunătățească performanța de business.

Enterprise Resource Planning (ERP) este un soft care oferă o viziune integrată a business-ului. Sistemul ERP este foarte util companiilor în care se implementează, întrucât devine platforma unică de stocare și de integrare a datelor afacerii. Informațiile sunt transparente și ușor accesibile conducerii. Pot fi extrase rapoarte și grafice, se pot automatiza procese ce țin de birocrație și simplifica anumite proceduri. În general, sistemele ERP sunt modulare, astfel că implementarea unui sistem poate fi făcută integral sau parțial, în funcție de nevoile companiei.

Sistemele ERP sunt utilizate pentru efectuarea celor mai frecvente operațiuni din cadrul unei companii: facturare, achiziții, gestiune stocuri, comenzi, livrări, resurse umane, contabilitate și financiar. Utilizatorii acestor departamente folosesc programul ERP atât pentru a genera documente, cât și pentru a introduce documente emise în alte sisteme. Printre documentele emise din aplicația ERP se numără: facturi client, contracte, avize, proforme, oferte, comenzi. La generarea unui document din ERP, acesta va rămâne înregistrat în aplicație. Printre documentele emise în alte aplicații și doar introduse în ERP se numără: facturi furnizori, contracte emise de furnizori sau clienți ori extrase bancare de încasări clienți.

Toată activitatea utilizatorilor generează un volum uriaș de date. Din toate aceste informații se generează rapoartele, situațiile și analizele cu privire la afacere. Rapoartele sunt fie destinate managerilor de departamente, fie sunt rapoarte integrate, pentru directorii generali. Rapoartele extrase din ERP stau la baza deciziilor strategice luate în cadrul firmelor. După mai mulți ani de utilizare a unui astfel de sistem, sunt utile și rapoartele comparative de la un an la altul.

Sistemele ERP au apărut din nevoia firească de automatizare și de facilitare a unor procese repetitive care pot fi făcute mai repede, mai bine și cu costuri mai reduse de către computer. Programele ERP oferă și protecție sporită a datelor. Acest lucru rezultă din digitalizarea informațiilor și poate fi omis. Documentele scrise pot fi ușor pierdute, degradate, uitate etc. Fiecare utilizator primește un cont securizat, la care nu au acces decât persoanele desemnate din firme. Copierea, tipărirea sau transmiterea datelor de către persoane neautorizate este imposibilă.

Numar zile lucrătoare pana la care se pot solicita clarificari inainte de data limita de depunere a ofertelor: 5 zile lucrătoare

Achizitorul va raspunde solicitarilor de clarificare in termenul prevazut in anuntul de participare cel tarziu în a 3-a zi inainte de data limita pentru depunerea ofertelor.

**Sistemul software WMS** trebuie să îndeplinească următoarele **Specificații tehnice solicitate**:

* Sistemul WMS va acoperi următoarele procese:

o Recepție marfă

o Depozitare și relocare

o Picking & packing

o Expediere

o Inventariere

o Management stocuri

o Raportare și analiză

* Tipuri de produse gestionate

o Hrană uscată și umedă (cu termen de expirare)

o Suplimente și produse de îngrijire

o Accesorii (jucării, lese, castroane etc.)

o Produse cu: Lot, Data expirării, Greutate variabilă, Ambalaje multiple (bucată / bax / palet)

* Cerințe funcționale

· Recepția mărfii

* + Import comenzi de achiziție din ERP

o Recepție pe:

* + articol
  + lot
  + termen de expirare
  + Scanare coduri de bare (EAN, GS1, QR)

o Recepție parțială

o Receptie retururi

· Depozitare (Putaway)

o Alocare automată locații pe baza:

* tipului produsului
* FEFO (First Expired First Out)
* capacității locației

o Suport pentru:

* locații fixe
* locații dinamice

o Depozitare pe:

* palet
* cutie
* bucată

· Management stocuri

* Vizualizare stoc în timp real
* Stoc disponibil / rezervat / blocat

o Gestionare:

* loturi
* termene de expirare
* tocuri deteriorate

o Alerte:

* produse aproape de expirare
* stoc minim
* suprastoc

· Picking

o Strategii de picking:

* single order
* batch picking
* wave picking

o Optimizare traseu picker

o Picking FEFO obligatoriu

o Suport picking pe:

§ scanner mobil

§ tabletă

§ Confirmare picking prin scanare

· Packing

o Validare comenzi înainte de ambalare

o Reguli de ambalare:

o greutate maximă colet

o incompatibilități produse

o Tipărire:

o etichete AWB

o packing list

o Integrare cu firme de curierat

· Expediere

o Grupare comenzi pe:

§ rută

§ curier

§ Confirmare încărcare

o Generare documente:

§ aviz

§ AWB

o Status livrare sincronizat cu ERP

· Inventariere

o Inventar:

§ total

§ parțial

§ ciclic

o Inventar fără oprirea activității

o Diferențe automat raportate

· Integrări

o ERP (comenzi, stocuri, facturare)

o Platformă eCommerce

o Curieri (API)

o Sisteme BI / raportare

· Raportare

o Stocuri pe locații

o Rotație produse

o Produse expirate / aproape expirate

o Productivitate angajați

o Timp mediu picking / comandă

În ofertarea platformei, furnizorul va trebui să respecte următoarele **cerințe**:

1. Instalarea platformei să se facă pe serverele PET FACTORY SRL;

2. Drept de folosire pe viață, on-premise, one-time-payment, fără subscripție anuală și fără regenerare de licență dacă se va muta aplicația pe un alt server al firmei.

3. Posibilitate de export/procese/instanțe/pași/rapoarte (inclusiv structura bazei de date și a datelor) pentru import pe alte licențe/instanțe;

4. Servicii de implementare și întreținere a software-ului;

5. Servicii de mentenanță (acces la versiuni noi/update-uri etc.);

6. Aplicație web-based, permite instalarea pe unul sau mai multe servere. Sistemul de operare pentru servere să fie minimum Microsoft Windows Server 2016 (sau mai nou) sau alte sisteme de operare echivalente sau alte sisteme de operare echivalente;

7. Sistemul de gestiune al bazelor de date să fie minimum următoarele: MySQL sau Microsoft SQL Server (ultimele versiuni);

8. Nu este necesară nicio instalare pe calculatoarele locale, doar pe server;

9. Permite acces SSL via web;

10. Se poate accesa de pe orice tip de dispozitiv (calculator desktop, laptop, notebook, tableta, smart phone etc.);

11. Suportă browserele web clasice (Minimum următoarele: Edge, Google Chrome, Firefox);

12. Fiecare utilizator are propriul cont de acces și propriul rol, având acces doar la conținutul specific acestuia, autentificare pe bază de user și parolă, posibilitate recuperare parolă;

13. Posibilitate definire conexiuni globale de tip SQL SRV sau MySQL pentru preluare, actualizare și din alte baze de date decât baza de date proprie aplicației;

14. Permite trimiterea de e-mailuri de notificare cu posibilitate definire șabloane de notificare și a parametrilor de configurare către adresa de e-mail (conexiune SSL);

15. Conține panou de monitorizare pentru afișare erori, avertismente, log server.

16. Posibilitate definire profile/roluri de utilizatori și alocarea fiecărui utilizator pe un anumit profil/rol. Posibilitatea ca într-o anumită aplicație să aibă acces doar anumite roluri;

17. Posibilitate definire sistem de notificare pentru fiecare utilizator, notificare când primește o nouă activitate;

18. Permite un grad ridicat de trasabilitate, în sensul că se poate observa ce utilizator a făcut ce acțiune și la ce dată/ora, trasabilitate la nivel de flux/document și la nivel de fiecare pas din fiecare flux;

19. Asigură crearea de rapoarte, iar din interfață grafică să permită: definirea rolurilor/utilizatorilor care vor avea acces la fiecare raport; conectarea la o bază de date pentru a prelua date din minimum următoarele: un tabel din baza de date a aplicației; un alt tabel dintr-o altă bază de date folosind o altă conexiune minimum de tipurile: SQL SRV sau MySQL; introducerea unei interogări SQL (cu join, union etc.); permiterea listării și a exportului direct în Excel; sortare; definirea de filtre și aranjarea lor pe mai multe coloane și permiterea filtrelor de tip text, decimal, date sau filtre pe baza unei interogări;

20. Service profesional (professional services);

21. Posibilitatea de a se conecta prin API către alte servicii externe sistemului;

22. Posibilitatea de a pune la dispoziţie altor aplicaţii externe un set de API pentru a utiliza date din serviciile sistemului.

23. Permite interogarea directă la nivelul datelor de către alte sisteme prin minimum următorul standard: ODBC;

24. Permite minimum folosirea următorului standard pentru setul caracterelor (stocarea datelor);

25. Criteriile DNSH (Do No Significant Harm - Nu Afectează Semnificativ) pentru digitalizare se referă la integrarea principiilor de sustenabilitate de mediu (eficiență energetică, energie regenerabilă, circularitate, prevenirea poluării) în proiectele de transformare digitală, cu obligativitatea de a prezenta analize specifice pentru a demonstra că proiectul nu dăunează mediului. Proiectul trebuie să parcurgă o analiză detaliată a impactului asupra celor 6 obiective de mediu (Schimbări Climatice, Apa, Economie Circulară, Poluare, Biodiversitate). Dacă există impacte negative, se implementează măsuri de prevenire sau compensare. Vor fi implementate diferite măsuri de adaptare la schimbările climatice, luând în considerare folosirea eficientă a resurselor: - utilizarea unor soluții tehnice care să permită adaptarea la temperaturile maxime actuale. În ceea ce privește echipamentele nou achiziționate, acestea vor respecta prevederile legale în vigoare, inclusiv standardele europene, cu privire la producerea acestora conform Directivei (EC) 2009/125 din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic. Echipamentele utilizate nu vor conține substanțele restricționate enumerate în Directiva (EU) 2011/65 din 8 iunie 2011 privind restricțiile de utilizare a anumitor substanțe periculoase în echipamentele electrice și electronice, iar la sfârșitul duratei de viață a echipamentelor se va avea în vedere respectarea prevederilor Directivei (EU) 2012/19 din 4 iulie 2012 privind deșeurile de echipamente electrice și electronice.

Prin natura lor, activitățile de digitalizare cu tot ce presupun (infrastructură, echipamente, procese, resurse) nu reprezintă un tip de intervenții cu impact semnificativ asupra obiectivelor de mediu. Totuși, producerea și funcționarea infrastructurii hardware sunt procese care generează poluare și consum ridicat de resurse (energetice, în primul rând). Astfel, logica introducerii activităților IT, ca factor care poate contribui la atenuarea schimbărilor climatice, este aceea de a încuraja achiziționarea de echipamente și soluții IT de cel mai înalt nivel disponibil pe piață (state of the art) și cu un consum cât mai redus de energie pe perioada funcționării.

Beneficiarul va pune la dispoziția ofertantului echipamente pe care ofertantul să instaleze:

1. servicii ERP
2. integrarea software WMS

Ofertanţii au obligaţia de a specifica în mod clar producătorul produselor ofertate.

Se solicită ca operatorii economici să prezente oferta tehnică în conformitate cu formatul specificațiilor tehnice, în oglindă, pentru a permite compararea cu ușurință a caracteristicilor solicitate și a caracteristicilor ofertate. În coloana „Denumirea produsului – oferta furnizor’’ se va trece obligatoriu produsul ofertat și caracteristicile acestuia.

Specificațiile tehnice ofertate definind și caracterizând cu fidelitate un anumit produs, și anume produsul ofertat. ”Cerintele tehnice definite la nivelul anuntului de participare, caietului de sarcini sau altor documente complementare, prin trimiterea standardelor, la un anumit producator, la marci, brevete, tipuri, la o origine sau la o productie/metoda specifica de fabricatie/prestare/executie, vor fi intelese ca fiind insotite de mentiunea ”sau echivalent”.

Termenul de livrare este de maxim 5 de zile de la semnarea contractului de către ambele părţi. Livrarea produselor se va face electronic (se instalează pe serverele PET FACTORY SRL). Instalare, punere în funcțiune, testare: Toate operatiunile necesare realizării serviciilor precizate mai sus vor fi asigurate de ofertant, fără costuri suplimentare, iar la final se va semna un proces-verbal de recepție finală.

Suport tehnic - Furnizorul se obligă să asigure suport tehnic în vederea clarificării aspectelor de ne-funcţionalitate sau funcţionalitate parţială a componentelor furnizate, datorate unor defecţiuni constructive şi/sau înlocuirea activelor defecte în perioada de garanţie.

Plata se va realiza într-o singura etapă:

Din prima tranşă, reprezentând 278.290,84 lei din valoarea fără TVA a contractului și TVA-ul aferent, se va plăti în termen de maxim 5 zile din momentul încasarii primei cererii de transfer, valoarea de 20.408,52 lei fără TVA, plus TVA-ul aferent.

.



Criteriul de atribuire il va reprezenta oferta cu cele mai multe avantaje tehnice si financiare pentru realizarea obiectivului contractului/acordului de finantare. Avantajele tehnice, financiare și de mediu, care vor motiva alegerea ofertei câștigătoare se raportează exclusiv la informațiile prezentate în oferte/ răspunsurile la clarificările solicitate.

În ceea ce privește posibilitatea de ajustare a prețului contractului, menționăm că nu se va modifica prețul contractului.

Ofertele se vor trimite pe adresa de email [financiar@petfactory.ro](mailto:financiar@petfactory.ro) sau la adresa București, sector 3, sos. Mihai Bravu nr. 255 parter+ etaj 2.

Termenul pentru depunerea ofertelor este de 10 zile lucratoare.

Sub sanctiunea excluderii din procedura de achizitie , un ofertant nu poate depune mai mult de o oferta.

Notă: Ofertantul va depune o Declarație prin care acceptă acest mod de plată

Intocmit

PET FACTORY SRL